b'\n_START_ARTICLE_\nM\xc4\x97g\xc4\x97jas\n_START_PARAGRAPH_\nM\xc4\x97g\xc4\x97jas\xc2\xa0\xe2\x80\x93 paprastai tai \xc5\xbemogus, darantis ka\xc5\xbek\xc4\x85 be u\xc5\xbemokes\xc4\x8dio ar neturintis specialaus i\xc5\xa1silavinimo. \xc5\xa0iuo po\xc5\xbei\xc5\xabriu jis prie\xc5\xa1ingas profesionalui, kuris yra \xc4\xafgij\xc4\x99s tam tikros srities \xc4\xafg\xc5\xabd\xc5\xbei\xc5\xb3 specialiai tam ruo\xc5\xa1damasis ir kuris i\xc5\xa1 to gyvena._NEWLINE_M\xc4\x97g\xc4\x97ji\xc5\xa1kumas gali b\xc5\xabti vertinamas tiek negatyviai, tiek pozityviai. Kai kuriose sporto \xc5\xa1akose, kaip futbolas ar krep\xc5\xa1inis, atletai m\xc4\x97g\xc4\x97jai n\xc4\x97ra laikomi tokio paties lygio kaip profesionalai._NEWLINE_Taip pat veikla stingant finansini\xc5\xb3 i\xc5\xa1tekli\xc5\xb3 gali b\xc5\xabti laikoma atsidavimo tai veiklai \xc5\xbeenklu. Iki 1970 met\xc5\xb3 dalyvauti Olimpin\xc4\x97se \xc5\xbeaidyn\xc4\x97se gal\xc4\x97jo tik atletai m\xc4\x97g\xc4\x97jai, tai yra, negaunantys u\xc5\xbe tai atlyginimo. Atlygio \xc4\x97mimas baigdavosi atleto diskvalifikacija. \xc5\xa0i taisykl\xc4\x97 dar galioja boksui ir futbolui._NEWLINE_M\xc4\x97g\xc4\x97jai \xc5\xbeymiai prisideda prie kompiuteri\xc5\xb3 bendruomen\xc4\x97s gerinimo, pvz., organizav\xc4\x99 atvirojo kodo jud\xc4\x97jim\xc4\x85. M\xc4\x97g\xc4\x97j\xc5\xb3 teatro pjes\xc4\x97s ir miuziklai da\xc5\xbenai yra labai auk\xc5\xa1to lygio, nors ir neturi toki\xc5\xb3 biud\xc5\xbeet\xc5\xb3 kaip Brodv\xc4\x97jaus pasirodymai. Astronomija ir ornitologija gavo daug naudos i\xc5\xa1 m\xc4\x97g\xc4\x97j\xc5\xb3 darb\xc5\xb3.'